
A kvantummechanikai bootstrap módszer vizsgálata

Kulcsszavak: kvantummechanika, bootstrap
A kvantummechanikában kevés egzaktul megoldható rendszer van, ezért a számítások elvégzéséhez általában különböző közelítő módszerekre van szükségünk. Ezeknek a módszereknek mind-mind megvannak az előnyeik és hátrányaik, a legtöbbjük egy adott típusú problémára nyújt megoldást.
Ebben a dolgozatban egy aránylag újabb módeszert, a kvantummechanikai bootstrapet vizsgálom. Ennek egy olyan variációját, ami kötött állapotokban mond szigorú alsó és felső korlátokat kölönböző operátorok várható értékeire. A módszert több egyszerű kvantumrendszerben is megvizsgálom, mint például az anharmonikus oszcillátor vagy a dupla gödör potenciál. Megvizsgálom az egzakt megoldáshoz való konvergencia hatékonyságát, illetve azt, hogy a módszer hatékonysága hogyan függ a csatolási állandótól. Ahol lehetséges ott összevetem a módszert hagyományosabb módszerekkel, mint például a variációs módszer vagy a perturbációszámítás.



